11/Sv. 80 Službeni list Europske unije 103 32000R1747 8.8.2000. SLUŽBENI LIST EUROPSKIH ZAJEDNICA L 200/25 UREDBA VIJEĆA (EZ) br. 1747/2000 od 7. kolovoza 2000. o izmjeni Uredbe (EZ) br. 2793/1999 o određenim postupcima za primjenu Sporazuma o trgovini, razvoju i suradnji između Europske zajednice i Republike Južne Afrike VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 133., uzimajući u obzir prijedlog Komisije, budući da: (1) — Prilog Uredbi (EZ) br. 2793/1999 (!) sadrži materijalne pogreške koje bi trebalo ispraviti. (2) — Uredba Komisije (EZ) br. 2204/1999 od 12. listopada 1999. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi () sadrži nove elemente koji utječu na navedeni Prilog. (3) — Oznake kombinirane nomenklature utvrđene u navedenom Prilogu trebalo bi prilagoditi onima koje se primjenjuju od 1. siječnja 2000., DONIJELO JE OVU UREDBU: Članak 1. Prilog Uredbi (EZ) br. 2793/1999 zamjenjuje se Prilogom ovoj Uredbi. Članak 2. Ova Uredba stupa na snagu sljedećeg dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 7. kolovoza 2000. Za Vijeće Predsjednik H. VEDRINE (') SL L 337, 30.12.1999., str. 29. (*) SL L 278, 28.10.1999., str. 1.